Lämpimästi tervetuloa Jyväskylään sairaalaopetuspäiville 17.-18.11.2023 viisastumaan, viihtymään ja verkostoitumaan!

Tässä muutama infoasia tulevista sairaalaopetuspäivistä. Ajantasaiset tapahtuman nettisivut löytyvät peda.net -alustalta, Kukkulan koulun nettisivujen alta: [SAIRAALAOPETUSPÄIVÄT JYVÄSKYLÄ 2023 (peda.net)](https://peda.net/jyvaskyla/kukkulankoulu/sop23).

Sairaalaopetuspäivät järjestetään keskellä Jyväskylää, **Messu- ja tapahtumakeskus Paviljongissa**. Paviljonki sijaitsee kävelysillan päässä Matkakeskuksesta, jonne saapuvat sekä junat että kaukoliikenteen linja-autot. Käytössämme on oma sisäänkäynti Paviljonkiin, nk. Kongressi-ovet: [INFOA SAAPUMISESTA (peda.net)](https://peda.net/jyvaskyla/kukkulankoulu/sop23/infoa-saapumisesta2). Ilmoittautuminen ja infopöytä löytyvät Kongressi-sisäänkäynnin välittömästä läheisyydestä. Kaikki luennot ovat Paviljongin toisessa kerroksessa **luentosali Tempossa**. Ruokailut, kahvit sekä iltajuhla ovat Paviljongin kolmannessa kerroksessa, **Ravintola 3**:ssa.

Ajantasaisen sairaalaopetuspäivien ohjelman löydät nettisivuiltamme: [OHJELMA (peda.net)](https://peda.net/jyvaskyla/kukkulankoulu/sop23/ohjelma-perjantai-18.11.2023). Sairaalaopetuspäivät 2023 ovat samalla kansallisen sairaalaopetuksen konsultatiivisen kehittämishanke 2:n päätösseminaari. Nettisivuilta löytyy lisätietoa luennoitsijoista sekä esiintyjistä: [TIETOA ESIINTYJISTÄ (peda.net)](https://peda.net/jyvaskyla/kukkulankoulu/sop23/tietoa-esiintyjista).

Kaikki halukkaat eivät mahtuneet päiville mukaan. Haluamme mahdollistaa sairaalaopetuspäiville osallistumisen myös etäyhteyksien päästä. Tapahtuman luennoille järjestämme suoran stream-lähetyksen Teams-alustalla. Teams-linkki julkaistaan sairaalaopetuspäivien nettisivuilla lähempänä päivien ajankohtaa: [STRIIMAUS (peda.net)](https://peda.net/jyvaskyla/kukkulankoulu/sop23/striimaus).

**Lisätietoja tarvittaessa Pia Jormakalta**, [pia.jormakka@jyvaskyla.fi](mailto:pia.jormakka@jyvaskyla.fi)

**Mahdolliset peruutukset sähköpostitse**: [johanna.morsky@jyvaskyla.fi](mailto:johanna.morsky@jyvaskyla.fi)

Reilun kahden viikon kuluttua nähdään Jyväskylässä – olet lämpimästi tervetullut!

Terveisin,

Kukkulan koulun väki